Թեոդոր դը Բանվիլ

**Թեոդոր դը Բանվիլ** (, ), ֆրանսիացի գրող, թատերագիր, քննադատ, լրագրող և գրող։

## Կենսագրություն
Թեոդոր դը Բանվիլը ծնվել է 1823 թվականի մարտի 14-ին Մուլենում։ Առաջին բանաստեղծական ժողովածուն՝ «Արձանասյուներ» () հրատարակվել է 1842 թվականին։ Եղել է Պառնասցիներ բանաստեղծական խմբում, հրատարակել է «Ժամանակակից Պառնաս» ժողովածուն (լույս է տեսել երեք անգամ՝ 1866, 1869 և 1876 թվականներին)։

Թեոդոր դը Բանվիլը մահացել է 1891 թվականի մարտի 13-ին Փարիզում։ Թաղված է Մոնպառնաս գերեզմանոցում։
## Արվեստ
Վաղ շրջանի ստեղծագործություններում կրել է ռոմանտիկների՝ Վիկտոր Հյուգոյի և Ալֆրեդ դը Մյուսեի ազդեցությունը։ Այդ նույն ռոմանտիկ ոգով է գրված առաջին բանաստեղծական ժողովածուն՝ «Արձանասյուներ»։

Հետագայում նրա վրա ազդեցություն է ունեցել Թեոֆիլ Գոթիեի «արվեստ արվեստի համար» գրական քարոզը, որն իր արտացոլումն է գտել «Մի փոքրիկ տրակտատ ֆիանսիական պոեզիայի մասին» աշխատության մեջ։

«Պառնասցիների» ազդեցությամբ գրվել է բանաստեղծությունների «Շթաքարեր» ժողովածուն։

Բուրժուական աշխարհի էստեթիկ քննադատությունը իր արտացոլումն է ստացել «Ակրոբատական ներբողներ» և «Նոր ակրոբատական ներբողներ» ժողովածուներում, որտեղ հեղինակը բացահայտում է Երկրորդ կայսրության՝ «Ֆրանսիական բանկի և գումարի» կայսրության չարչիական ոգին։

Կոմունայի մարտիկների քնարական դիմանկարներում արտահայտված քաղաքական մոտիվները հնչում են «Պրուսական հովվերգություններ» և «Փարիզյան զարդաքանդակներ» ժողովածուներում։
## Ստեղծագործություններ
### Բանաստեղծություններ և բանաստեղծական ժողովածուներ ժամանակագրական կարգով
* Արձանասյուներ (, 1842 թվական)
* Շթաքարեր (, 1846 թվական)
* Ակրոբատական ներբողներ (, 1857 թվական)
* Աքսորյալներ (, 1867 թվական)
* Նոր ակրոբատիկական ներբողներ (, 1869 թվական)
* Պրուսական հովվերգություններ (1871 թվական)
* Մի փոքրիկ տրակտատ ֆիանսիական պոեզիայի մասին (, 1872 թվական)
* Փարիզյան զարդաքանդակներ (1866—1873).
* Ռոնդելներ (, 1875 թվական).
* Զվարճալի բալլադներ (1875 թվական).
* Մենք բոլորս (1884 թվական).
* Ոսկե հանգեր (1891 թվական)

### Պիեսներ թատրոնի համար՝ ժամանակագրական կարգով
* , 1866,
* , «Սոկրատի կինը», 1885։

### Հոդվածներ և ակնարկներ՝ ժամանակագրական կարգով
* , P., 1872 թվական.
* , P., 1882 թվական.
* , P., 1883 թվական.

### Ֆրանսերեն հրատարակություններ
* Comédies, P., 1892.
* Poesies completes, v. I—3, P., 1878—79; Critiques, Р., 1917.
* Critique, P., 1917.
## Գրականություն
### Ռուսերեն
* Գ․ Վ․ Պլեխանով, Գրականություն և էսթետիկա, տ. 1, Մ., 1958, ս. 140, 143.
* Ա․ Ֆրանս, Կյանք և գրականություն, դեր. ֆրանս., Մ.— Լ., 1921.
* Ա․ Ֆրանս, Թեոդոր դե Բանվիլ, Պոլի. ժող. աշխ., տ. 20, Մ.—Լ., 1931.

### Այլ լեզուներով
* Sainte-Beuve Ch., Causeries du Lundi, P., 1851—1857, t. XIV.
* Barbey d’Aurevilly J., Les oeuvres et les hommes, P., 1861—1895.
* Lemaître J., Les contemporains, Études et portraits littéraires, P., 1885—1896.
* Tellier J., Les écrivains d’aujourd’hui. Nos poètes, P., 1888.
* Grein H., Studien über den Reim bei Th. de B., ein Beitrag zur Geschichte der französischen Verstechnik, Kiel, 1903.
* Charpentier L., Th. de B., L’homme et son oeuvre, P., 1925.

## Ծանոթագրություններ

Կատեգորիա:Ֆրանսիացի գրողներ
Կատեգորիա:Ֆրանսիացի թատերագիրներ
Կատեգորիա:Ֆրանսիացի քննադատներ
Կատեգորիա:Ֆրանսիացի լրագրողներ
Կատեգորիա:19-րդ դարի բանաստեղծներ
Կատեգորիա:Ֆրանսիացի դրամատուրգներ
Կատեգորիա:Ֆրանսիացի բանաստեղծներ
Կատեգորիա:Ֆրանսալեզու գրողներ
Կատեգորիա:Ֆրանսիացի գրաքննադատներ
Կատեգորիա:Բանաստեղծներ այբբենական կարգով